
14                                           DR 31.3.2016                                                                             

 

Mengenai isu cadangan laluan-laluan binatang liar seperti harimau, gajah dan tapir 
melintasi LPT2.  Untuk makluman ahli Yang Berhormat, kementerian ini telah mengadakan 
perbincangan dengan pihak Jabatan Perlindungan Hidupan Liar dan Taman Negara atau 
PERHILITAN negeri Terengganu pada 16 Februari 2016 yang lalu.    

Berikutan itu adalah antara langkah dan cadangan yang dipersetujui untuk 
menambah baik ciri-ciri di kawasan atau di bawah jambatan dan terowong kenderaan VVC 
sedia ada dengan ciri-ciri mesra hidupan liar sebagai laluan binatang liar melintas. Lokasi 
tersebut akan dikenal pasti oleh Jabatan PERHILITAN, Terengganu dan tindakan 
penambahbaikan akan dilaksanakan oleh jabatan tersebut. Sekian, terima kasih, Tuan 
Yang di-Pertua. 

Tuan Haji Wan Hassan bin Mohd. Ramli [Dungun]: Terima kasih, kepada 
jawapan yang telah diberikan oleh Yang Berhormat Timbalan Menteri. Kes kemalangan di 
LPT2 melibatkan haiwan... 

Timbalan Yang di-Pertua [Datuk Haji Ismail bin Haji Mohamed Said]: Nampak 
pekat Terengganu, ‘kemalangang’... 

Tuan Haji Wan Hassan bin Mohd. Ramli [Dungun]: ...Mendapat perhatian 
selepas seekor harimau pada 6 Februari 2016 di Kilometer 321.2 di kawasan Kerteh.  
Kemalangan ini melibatkan haiwan liar yang mungkin di luar daripada jangkaan kita tetapi 
yang saya hendak fokuskan untuk penjelasan Menteri pada hari ini adalah berkait dengan 
haiwan-haiwan ternakan khususnya lembu.   

Oleh kerana kita melihat kalau yang kerap menggunakan laluan ini... 

Timbalan Yang di-Pertua [Datuk Haji Ismail bin Haji Mohamed Said]:  Soalan, 
Yang Berhormat, ya soalan. 

Tuan Haji Wan Hassan bin Mohd. Ramli [Dungun]: Soalan ya. Kekerapan 
berlakunya kemalangan melibatkan haiwan ternakan khususnya lembu kerana di samping 
apa yang disebutkan pencerobohan pagar yang berlaku di sana juga kita lihat kemungkinan 
akan berlaku itu boleh dijangka kerana penternakan haiwan ternak ini dibuat di tepi lebuh 
raya.  Kita boleh jangkakan benda itu akan berlaku dan memang banyak kemalangan yang 
melibatkan lembu secara khususnya berlaku. 

■1110 

Ada kawasan tempat ragut laluan LPT2 ini melibatkan kawasan tanaman sawit, 
FELDA. Jadi, tentulah perkara yang saya pohon diberikan tindakan segera dan penjelasan 
ialah bagaimana kita hendak menangani ternakan-ternakan yang sedang wujud di tepi-tepi 
lebuh raya ini supaya kalau boleh diambil satu perjalanan untuk dialihkan supaya tidak lagi 
diternak berhampiran dengan kawasan yang melibatkan LPT2. Ini kerana asas yang 
penting apabila kita masuk dalam pemanduan di LPT2 ini tentulah kita akan berfikir selamat 
dan selesa tetapi kadang-kadang berlaku kemalangan di luar jangka, tetapi kita sudah 
boleh agak ia akan berlaku. Pohon penjelasan. 

Timbalan Yang di-Pertua [Datuk Haji Ismail bin Haji Mohamed Said]: Panjang 
sangat Yang Berhormat. Sila Yang Berhormat Timbalan Menteri. 

Datuk Rosnah binti Haji Abdul Rashid Shirlin: Terima kasih Yang Berhormat 
Dungun atas soalan tambahan.   

Seperti yang saya katakan tadi Tuan Yang di-Pertua, daripada jumlah yang 
disebutkan tadi iaitu 1,094, sebanyak 12 peratus iaitu 133 kes kemalangan melibatkan 
haiwan ternakan seperti lembu dan kerbau dan tidak dinafikan haiwan liar yang 
menceroboh masuk dalam rizab lebuh raya. Daripada jumlah tersebut, terdapat satu kes 
yang melibatkan kemalangan maut di mana seorang pemandu telah melanggar seekor 
kerbau.  

Antara faktor-faktor pencerobohan ke rizab lebuh raya itu ialah lebih bermotifkan 
ataupun lebih disebabkan oleh faktor manusia di mana pagar rizab lebuh raya atau ROW 
Fencing sering dirosakkan dan dipotong oleh individu-individu yang tidak bertanggungjawab 
dan pemotongan pagar juga dilakukan oleh penduduk setempat dan pemilik kebun di 
sepanjang lebuh raya untuk tujuan akses haram, Yang Berhormat.   

 



Mengenai isu cadangan laluan-laluan binatang liar seperti harimau, gajah dan tapir melintasi LPT2. Untuk makluman ahli Yang Berhormat, kementerian ini telah mengadakan perbincangan dengan pihak Jabatan Perlindungan Hidupan Liar dan Taman Negara atau PERHILITAN negeri Terengganu pada 16 Februari 2016 yang lalu. Berikutan itu adalah antara langkah dan cadangan yang dipersetujui untuk menambah baik ciri-ciri di kawasan atau di bawah jambatan dan terowong kenderaan VVC sedia ada dengan ciri-ciri mesra hidupan liar sebagai laluan binatang liar melintas. Lokasi tersebut akan dikenal pasti oleh Jabatan PERHILITAN, Terengganu dan tindakan penambahbaikan akan dilaksanakan oleh jabatan tersebut. Sekian, terima kasih, Tuan Yang di-Pertua. Tuan Haji Wan Hassan bin Mohd. Ramli [Dungun]: Terima kasih, kepada jawapan yang telah diberikan oleh Yang Berhormat Timbalan Menteri. Kes kemalangan di LPT2 melibatkan haiwan... Timbalan Yang di-Pertua [Datuk Haji Ismail bin Haji Mohamed Said]: Nampak pekat Terengganu, 'kemalangang'... Tuan Haji Wan Hassan bin Mohd. Ramli [Dungun]: ...Mendapat perhatian selepas seekor harimau pada 6 Februari 2016 di Kilometer 321.2 di kawasan Kerteh. Kemalangan ini melibatkan haiwan liar yang mungkin di luar daripada jangkaan kita tetapi yang saya hendak fokuskan untuk penjelasan Menteri pada hari ini adalah berkait dengan haiwan-haiwan ternakan khususnya lembu. Oleh kerana kita melihat kalau yang kerap menggunakan laluan ini... Timbalan Yang di-Pertua [Datuk Haji Ismail bin Haji Mohamed Said]: Soalan, Yang Berhormat, ya soalan. Tuan Haji Wan Hassan bin Mohd. Ramli [Dungun]: Soalan ya. Kekerapan berlakunya kemalangan melibatkan haiwan ternakan khususnya lembu kerana di samping apa yang disebutkan pencerobohan pagar yang berlaku di sana juga kita lihat kemungkinan akan berlaku itu boleh dijangka kerana penternakan haiwan ternak ini dibuat di tepi lebuh raya. Kita boleh jangkakan benda itu akan berlaku dan memang banyak kemalangan yang melibatkan lembu secara khususnya berlaku. #1110. Ada kawasan tempat ragut laluan LPT2 ini melibatkan kawasan tanaman sawit, FELDA. Jadi, tentulah perkara yang saya pohon diberikan tindakan segera dan penjelasan ialah bagaimana kita hendak menangani ternakan-ternakan yang sedang wujud di tepi-tepi lebuh raya ini supaya kalau boleh diambil satu perjalanan untuk dialihkan supaya tidak lagi diternak berhampiran dengan kawasan yang melibatkan LPT2. Ini kerana asas yang penting apabila kita masuk dalam pemanduan di LPT2 ini tentulah kita akan berfikir selamat dan selesa tetapi kadang-kadang berlaku kemalangan di luar jangka, tetapi kita sudah boleh agak ia akan berlaku. Pohon penjelasan. Timbalan Yang di-Pertua [Datuk Haji Ismail bin Haji Mohamed Said]: Panjang sangat Yang Berhormat. Sila Yang Berhormat Timbalan Menteri. Datuk Rosnah binti Haji Abdul Rashid Shirlin: Terima kasih Yang Berhormat Dungun atas soalan tambahan. Seperti yang saya katakan tadi Tuan Yang di-Pertua, daripada jumlah yang disebutkan tadi iaitu 1,094, sebanyak 12 peratus iaitu 133 kes kemalangan melibatkan haiwan ternakan seperti lembu dan kerbau dan tidak dinafikan haiwan liar yang menceroboh masuk dalam rizab lebuh raya. Daripada jumlah tersebut, terdapat satu kes yang melibatkan kemalangan maut di mana seorang pemandu telah melanggar seekor kerbau. Antara faktor-faktor pencerobohan ke rizab lebuh raya itu ialah lebih bermotifkan ataupun lebih disebabkan oleh faktor manusia di mana pagar rizab lebuh raya atau ROW Fencing sering dirosakkan dan dipotong oleh individu-individu yang tidak bertanggungjawab dan pemotongan pagar juga dilakukan oleh penduduk setempat dan pemilik kebun di sepanjang lebuh raya untuk tujuan akses haram, Yang Berhormat.